China Miéville

**China Tom Miéville** (pronunciado ), nado o 6 de setembro de 1972, é un autor británico de ciencia ficción, de fantasía urbana, ensaísta, escritor de cómics, activista político socialista e crítico literario. A miúdo describe o seu traballo como *weird fiction* (unha ficción estraña).

## Traxectoria 
### Vida temperá 
Nado en Norwich, Miéville criouse en Willesden e vive en Londres desde a súa infancia. Creceu coa súa irmá Jemima e coa súa nai Claudia, tradutora, escritora e mestra. Os pais separáronse pouco despois do seu nacemento. El dixo que "nunca coñeceu realmente" o seu pai. Elixiron o seu nome de pía, China, dun dicionario, buscando un nome bonito. Presentouse á Cámara dos Comúns do Reino Unido nas eleccións xerais de 2001 como candidato da Alianza Socialista. Obtivo 459 votos, o 1,2%, en Regent's Park e Kensington North, unha circunscrición laborista.
### Recoñecementos 
Miéville gañou moitos premios, entre eles o Arthur C. Clarke Award (tres veces), o British Fantasy Award (dúas veces), Locus Awards á mellor novela fantástica (catro veces) e a mellor novela de ciencia ficción e mellor novela e mellor libro para mozos e mozas, como así como os premios Hugo, Kitschies e World Fantasy.

## Obra publicada 
### Ficción 
#### Serie Bas-Lag 
* *Perdido Street Station* (2000)

* *The Scar* (2002)
* *Iron Council* (2004)

#### Novelas autónomas (Stand-alone) 
* *King Rat* (1998) 

* *Un Lun Dun* (2007) 978-0230015869
* *The City &amp; the City* (2009) 
* *Kraken* (2010) 
* *Embassytown* (2011) 
* *Railsea* (2012) 

#### Novelas 
* *The Tain* (2002)

* *This Census-Taker* (2016)
* *The Last Days of New Paris* (2016) . Traducida ao galego como* Os derradeiros días de Nova París* (2024), Boadicea Editora.

#### Coleccións de contos 
* *Looking for Jake* (2005)

* *The Apology Chapbook* (2013)
* *Three Moments of an Explosion: Stories* (2015)

#### Libros ilustrados para nenos 
* *The Worst Breakfast* (2016), coescrito e ilustrado por Zak Smith
#### Banda deseñada 
* *Hellblazer* (1988) - Nº 250 "Holiday Special": "Snow Had Fallen"

* *Justice Leage (Liga da Xustiza,* 2011) - # 23.3 *"Dial E #1: Dial Q for Qued"*
* *Dial H* (2012–2013)

#### Outros 
* *Pathfinder Chronicles: Guide to the River Kingdoms* (2010), con Elaine Cunningham, Chris Pramas e Steve Kenson. Ed. Paizo Publishing.
### Non ficción 
#### Libros 
* *Between Equal Rights: A Marxist Theory of International Law* (2005). ISBN&nbsp;1-931859-33-7

* *Red Planets: Marxism and Science Fiction* (2009), con Mark Bould. Middletown, Connecticut: Wesleyan University Press.
* *October: The Story of the Russian Revolution* ( 2017). Ed. Verso.
* *A Spectre Haunting Europe* (2020)

#### Ensaios 
* ''London's Overthrow* (2011). Reimpreso nunha versión curta como *Oh, London, You Drama Queen,* *The New York Times Magazine* 2012-03-01: 42.

* *"Preface to a Book not yet Written nor Disavowed"* (2015). *China Miéville: Critical Essays*, eds. Caroline Edwards & Tony Venezia.

## Premios 
[miniatura| Miéville xusto despois de gañar o [premio Arthur C. Clarke en 2010]]

* *Perdido Street Station* gañou o premio Arthur C. Clarke 2001 e o British Fantasy Award 2001, e foi nomeada aos premios Hugo, Nebula, World Fantasy, Locus e British Science Fiction.
* *The Scar* gañou o British Fantasy Award de 2003 e o Locus Award de 2003 á mellor novela fantástica, foi nomeada aos premios Hugo, Arthur C. Clarke, World Fantasy, Locus, Philip K. Dick e British Science Fiction, e recibiu unha mención especial do premio Philip K. Dick.
* *Iron Council* gañou o premio Arthur C. Clarke de 2005 e o premio Locus de 2005 á mellor novela fantástica, e foi nomeado aos premios Hugo e World Fantasy.
* *Un Lun Dun* gañou o premio Locus 2008 ao mellor libro para adultos novos.
* *The City &amp;amp; the City* gañou os premios Arthur C. Clarke 2010, 2010 Hugo Award, 2009 Kitschies e 2010 World Fantasy Award, ademais de ser nomeado ao premio Nebula na categoría de mellor novela.
* Foi bolseiro (cat. *Fiction'') de Guggenheim en 2018.
## Notas 
## Véxase tamén